# Universitat d'Andorra

La Universitat d'Andorra (abreujat UdA) és la institució pública d'ensenyament superior del Principat d'Andorra. El setembre de l'any 1988, va començar el primer curs de la diplomatura d'Infermeria a l'Escola Universitària d'Infermeria situada a Andorra la Vella. Al mateix temps, s'impartia la primera classe del diploma professional avançat en Informàtica de gestió a l'Escola d'Informàtica de Sant Julià de Lòria. Aquelles primeres classes van ser l'inici de l'ensenyament superior a Andorra, i també de la Universitat d'Andorra, que naixeria formalment el 1997 de la integració de les dues escoles universitàries i la creació del Centre d'Estudis Virtuals i d'Extensió Universitària. El curs 2003-2004 es va inaugurar el campus de Sant Julià de Lòria, que va permetre reunir els tres centres en un mateix edifici, i l'any 2010 es va completar l'adaptació de les titulacions a l'Espai Europeu d'Ensenyament Superior. La Universitat d'Andorra està integrada pel Centre de Ciències de la Salut i de l'Educació, el Centre d'Estudis Empresarials i Tecnològics i el Centre d'Estudis Virtuals i d'Extensió Universitària.
El curs 2018-2019, la Universitat d'Andorra va celebrar el seu 30è aniversari amb el tancament d'una Càpsula del temps amb documentació i objectes quotidians de l'any 2018, que no es podrà obrir fins al curs 2088-2089, coincidint amb el seu centenari.
La Universitat d'Andorra és membre de la Xarxa Vives d'Universitats i de l'Associació d'Universitats Europees. El 67,8 % dels seus alumnes són dones.
Les formacions reglades presencials d'ensenyament superior de la Universitat d'Andorra segueixen les directrius de l'Espai Europeu d'Ensenyament Superior (EEES).

## Oferta d'estudis universitaris

Les titulacions de primer cicle universitari que s'imparteixen a la Universitat d'Andorra són bàtxelors (graus) de 180 crèdits europeus, estructurats en tres anys acadèmics, principalment en els àmbits tecnològic, empresarial, sanitari i educatiu. Tots ells estan adaptats a les directrius de l'Espai Europeu d'Educació Superior (EEES) i són reconeguts en els països que en formen part.

### Estudis presencials

* Bàtxelor en Administració d'empreses
* Bàtxelor en Ciències de l'educació
* Bàtxelor en Infermeria
* Bàtxelor en Informàtica
* Bàtxelor d'especialització en infermeria obstetricoginecològica, llevador/a

### Estudis virtuals

* Bàtxelor en Administració d'empreses
* Bàtxelor en Comunicació
* Bàtxelor en Dret
* Bàtxelor en Informàtica
* Bàtxelor en Llengua catalana
* Màster en Dret

### Formació continuada

* Dret andorrà
* Història econòmica de l'Andorra contemporània
* L'entorn comunicatiu d'Andorra
* Llengua i literatura a Andorra i als Pirineus
* Patrimoni cultural d'Andorra
* Aula Lliure

## Vegeu també

* Universitat Oberta La Salle

## Referències

* ↑ «La Universitat d'Andorra celebra els seus 30 anys, “i més” – Universitat d'Andorra». Arxivat de l'original el 2018-11-16. [Consulta: 15 novembre 2018].
* ↑ «Centres i escoles de la Universitat d'Andorra – Universitat d'Andorra». Arxivat de l'original el 2017-05-11. [Consulta: 6 juliol 2017].
* ↑ «L'UdA “envia” al futur un volum de 80 litres de documentació i objectes representatius del present – Universitat d'Andorra». [Consulta: 5 juny 2019].
* ↑ RTVA, Andorra Difusió. «L'UdA tanca els actes del 30è aniversari amb una càpsula del temps | Andorra Difusió». [Consulta: 5 juny 2019].
* ↑ «Càpsula del temps amb destí al 2088». ARA.AD, 07-05-2019. [Consulta: 5 juny 2019].
* ↑ CERES, Eva. La dona a la universitat: majoria d'alumnes, minoria docent, BUC - Revista de la Xarxa Vives d'Universitats, Tardor 2010. Codi ISSN 1888-7414.
* 1 2 «Universitat d'Andorra». Xarxa Vives. Arxivat de l'original el 2017-11-07. [Consulta: 27 novembre 2014].
* ↑ «La Universitat d'Andorra, un importante activo del país», 21-09-2017. [Consulta: 22 juliol 2019].
* ↑ «Bàtxelors presencials». Universitat d'Andorra. [Consulta: 27 març 2020].
* ↑ «Bàtxelor d'especialització en infermeria obstetricoginecològica, llevador/a – Universitat d'Andorra». Universitat d'Andorra. [Consulta: 17 novembre 2017].
* ↑ «Estudis Virtuals – Universitat d'Andorra». [Consulta: 15 novembre 2018].
* ↑ «Formació continuada». Universitat d'Andorra. [Consulta: 27 març 2020].